**Grb**

REPUBLIKA HRVATSKA

OPĆINSKI SUD U ZLATARU

Zlatar, Trg slobode 14/a

PREDSJEDNIK SUDA

Broj: 7 Su-261/2021-2

Zlatar, 19. svibnja 2021.

Na temelju članka 61. stavak 11. Zakona o državnim službenicima (Narodne novine, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15, 61/17, 70/19, 98/19), uz prethodno odobrenje Ministarstva pravosuđa i uprave, KLASA: 119-02/21-04/39, URBROJ: 514-08-03-02-01/02-21-09 od 5. svibnja 2021., Općinski sud u Zlataru, objavljuje

O G L A S

za prijam u državnu službu na određeno vrijeme

u Općinski sud u Zlataru

Ustrojstvena jedinica: POSEBNA SUDSKA PISARNICA U DONJOJ STUBICI

Radno mjesto: administrativni referent- upisničar – 1 izvršitelj/ica, do povratka na rad odsutne službenice

Stručni uvjeti:

- srednja stručna sprema upravne, ekonomske, birotehničke ili grafičke struke

- najmanje jedna godina radnog iskustva na odgovarajućim poslovima

- položen državni stručni ispit

- uvjete ispunjavanju i službenici koji imaju srednju stručnu spremu, ali nemaju propisanu struku pod uvjetom da su završili gimnaziju ili drugu četverogodišnju srednju školu čiji je nastavni plan i program isti ili u pretežitom dijelu jednak nastavnom planu i programu škola u kojima se obrazuju kadrovi za propisanu struku

Osim navedenih uvjeta, kandidati moraju ispunjavati i opće uvjete za prijam u državnu službu, koji su propisani odredbama članka 48. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima.

Na oglas se mogu prijaviti osobe oba spola.

Osoba se prima u državnu službu uz obavezan probni rad od 2 mjeseca.

Na oglas se mogu prijaviti i kandidati koji nemaju položen državni ispit, uz obvezu polaganja državnog ispita sukladno članku 56. Zakona o državnim službenicima.

U prijavi na oglas potrebno je navesti osobne podatke podnositelja prijave (osobno ime, adresa stanovanja, broj telefona, odnosno mobitela, po mogućnosti e-mail adresa) i naziv radnog mjesta na koje se prijavljuje. Prijavu je potrebno vlastoručno potpisati.

Uz prijavu, kandidati su dužni priložiti:

- životopis

- dokaz o hrvatskom državljanstvu (preslika osobne iskaznice, vojne iskaznice, putovnice ili domovnice),

- preslika svjedodžbe

- dokaz o radnom iskustvu (elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje, uvjerenje poslodavca o radnom iskustvu na odgovarajućim poslovima ili drugi dokazi na temelju kojih se može utvrditi radno iskustvo),

- preslika uvjerenja o položenom državnom ispitu, ako kandidat/kinja ima položen državni ispit.

Isprave se prilažu u neovjerenoj preslici, a prije izbora kandidata predočit će se izvornik.

Prijave s dokazima o ispunjavanju uvjeta podnose se u roku od **8 dana** od dana objave oglasa na web stranici Ministarstva pravosuđa i uprave (www.mpu.gov.hr), neposredno ili poštom, u zatvorenoj omotnici na adresu: Općinski sud u Zlataru, Ured predsjednika suda, Trg slobode 14A, 49250 Zlatar, s naznakom: „prijava na oglas“.

Potpunom prijavom smatra se ona koja sadrži sve podatke i priloge navedene u oglasu.

Osoba koja nije podnijela pravodobnu ili potpunu prijavu ili ne ispunjava formalne uvjete iz oglasa, ne smatra se kandidatom prijavljenim na oglas.

Kandidat/kinja koji/a ostvaruje pravo prednosti pri zapošljavanju prema posebnim propisima dužan/na je u prijavi na oglas pozvati se na to pravo i ima prednost u odnosu na ostale kandidate/kinje samo pod jednakim uvjetima.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti kod prijama u državnu službu sukladno članku 101. Zakona o hrvatskim braniteljima iz Domovinskog rata i članovima njihovih obitelji ("Narodne novine", broj 121/17, 98/19), članku 48. f Zakona o zaštiti vojnih i civilnih invalida rata ("Narodne novine", broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom ("Narodne novine", broj 157/13, 152/14, 39/18, 32/20) i članku 22. Ustavnog zakona o pravima nacionalnih manjina ("Narodne novine", broj 155/02, 47/10, 80/10 i 93/11), dužan/a se u prijavi na oglas pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji uz prijavu na oglas dužan/a je priložiti, pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na oglas dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina uz prijavu na oglas, pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Komisiju za provedbu oglasa (u nastavku teksta: Komisija) imenuje sudac ovlašten za obavljanje poslova sudske uprave Općinskog suda u Zlataru. Komisija, između ostalog, utvrđuje listu kandidata prijavljenih na oglas, a čije su prijave pravodobne i potpune te kandidate s te liste upućuje na razgovor (intervju).

Vrijeme i mjesto održavanja razgovora (intervjua) objavit će se najmanje pet dana prije održavanja na web stranici Općinskog suda u Zlataru.

Kandidat koji nije pristupio razgovoru (intervjuu) više se ne smatra kandidatom u postupku.

Sudac ovlašten za obavljanje poslova sudske uprave Općinskog suda u Zlataru obustavit će postupak oglasa u slučaju kada se u roku određenom oglasom nije prijavio ni jedan kandidat ili prijavljeni kandidati ne ispunjavanju formalne uvjete za prijam i raspored ili nisu postigli zadovoljavajuće rezultate na provedenom razgovoru (intervjuu).

Ovaj oglas objavit će se na web–stranicama Općinskog suda u Zlataru i Ministarstva pravosuđa i uprave, a obavijest o raspisivanju oglasa dostaviti će se Hrvatskom zavodu za zapošljavanje, Područni ured Krapina.

Izabrani/a kandidat/kinja bit će pozvan/a da u primjerenom roku, a prije donošenja rješenja o prijmu u državnu službu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih isprava smatra odustankom od prijma u državnu službu.

Opis poslova i podatci o plaći radnog mjesta objavit će na web stranici Općinskog suda u Zlataru (<https://sudovi.hr/oszl>) istovremeno s objavom oglasa.

O rezultatima oglasa kandidati će biti obaviješteni javnom objavom rješenja o prijmu u državnu službu izabranog kandidata na web stranici Ministarstva pravosuđa i uprave (www.mpu.gov.hr) i web stranici Općinskog suda u Zlataru (<https://sudovi.hr/oszl>).

Dostava rješenja svim kandidatima smatra se obavljenom istekom osmoga dana od dana objave na web stranici Ministarstva pravosuđa i uprave.

OPĆINSKI SUD U ZLATARU